Sactwu kap klein klerefabrieke wat nie Ters eis | Netwerk24
Deur Nellie Brand-Jonker 06 Julie 2020 16:58
André Kriel, hoofsekretaris van die klerewerkersvakbond Sactwu. Foto: Son
André Kriel, hoofsekretaris van Sactwu, sê hulle is baie bekommerd daaroor, want sowat 7 500 mense het dus nie toegang tot die uitbetalings gekry nie.
Die peiling is gedoen omdat die WVF te kenne gegee het die aansoeke vir die tydelike verligting vir April kan binnekort gesluit word.
Volgens Kriel is die 300 werkplekke almal kleiner ondernemings. Die vakbond sal hulle nader om vas te stel hoekom hulle nie aansoek gedoen het vir Ters nie.
"Dit sal 'n ramp wees as soveel duisende werkers die geleentheid misgeloop het om die betalings te kry waarop hul geregtig is."
Hy sê die probleem word vererger weens erge vertragings in WVF-uitbetalings, waaroor baie werkers reeds kla. In sommige gevalle is daar foute met WVF-uitbetalings.
"Saam veroorsaak dit ernstige spanning in arbeidsverhoudinge op fabrieksvloere. Dit is 'n ongelukkige situasie want duisende werkers voer 'n stryd om vir hulself en hul gesinne te sorg omdat hulle hul inkomste of 'n wesenlike deel daarvan tydens die inperking verloor het."
Volgens Kriel word 'n beroep ook op die WVF gedoen om die vertragings met uitbetaling van eise op te los.
Hy sê daar is werkers wat sedert die begin van die inperking nog nie hul Ters-uitbetalings ontvang het nie.